P6_TA(2006)0323
Mauritánia
Az Európai Parlament állásfoglalása Mauritániáról
Az Európai Parlament,
–tekintettel az afrikai, karibi és csendes-óceáni országok, valamint az Európai Közösség és tagállamai által
2000. június 23-án Cotonouban aláírt partnerségi megállapodásra (a továbbiakban: Cotonou-i megálla-podás) és különösen annak 96. cikkére,
–tekintettel az AKCS-EU Közös Parlamenti Közgyűlés 2005. november 24-én, Edinburghban (Egyesült
Királyság) elfogadott, Nyugat-Afrikáról szóló állásfoglalására (
1),
–tekintettel a Mauritániai Iszlám Köztársaság által –az AKCS-vel a Cotonou-i megállapodás 96. cikke
alapján lefolytatott, a Mauritániai Iszlám Köztársaságról szóló konzultáció (Brüsszel, 2005. november 30.)alkalmából –elfogadott 24 kötelezettségvállalásra,
–tekintettel az AKCS-EU Közös Parlamenti Közgyűlés 2006. február 23. és 27. közötti mauritániai informá-
ciós és tanulmányi küldöttségének beszámolójára,
–tekintettel az Európai Parlament Maghreb országokkal és az Arab Maghreb Unióval (beleértve Líbiát) ápolt
kapcsolatokért felelős küldöttsége munkacsoportjának jelentésére, amely 2006. május 3. és 5. között járt
Mauritániában,
–tekintettel az Afrikai Unió (AU) Béke és Biztonsági Tanácsának 2006. június 21-i határozatára,
–tekintettel az Elnökségnek 2006. június 28-án az Európai Unió nevében kiadott, a mauritániai népszava-
zásról szóló nyilatkozatára,
–tekintettel eljárási szabályzata 115. cikkének (5) bekezdésére,
A. mivel Ould Taya korábbi elnök 2005. augusztus 3-i elmozdítása vérontás nélkül zajlott le,
B. mivel a Katonai Tanács az Igazságért és a Demokráciáért megerősítette, hogy véget akar vetni az előző
rendszer önkényuralmi módszereinek és elkötelezte magát a mauritániai demokrácia megteremtése iránt,
C. mivel a politikai pártok és a civil társadalom között egyetértés született a jelenleg zajló folyamat
támogatásáról,
D. mivel létrejött egy független nemzeti választási bizottság (CENI) és elfogadták az alkotmányról szóló
népszavazás, a parlamenti és az önkormányzati választások, valamint az elnökválasztás menetrendjét,
E. mivel az átmeneti időszak hatóságai eddig betartották vállalásaikat, ami a választási menetrendet és külö-
nösen a választói jegyzék összeállítását illeti, amely 2006. április 30-ra elkészült,
F. mivel a 2006. június 25-i népszavazáson 76,36 százalékos volt a részvétel és a szavazók 96,96 száza-
léka megszavazta az alkotmány módosítását,
G. mivel azonban a mauritániai lakosság nem elhanyagolható része nem tudta igazolni személyazonosságát
annak érdekében, hogy –a választójogi törvénynek megfelelően, amely a szülők és a nagyszülők szüle-
tési anyakönyvi kivonata másolatának benyújtását írja elő –megkaphassa szavazócéduláját,2006.12.13. C 303 E/876 Az Európai Unió Hivatalos Lapja
2006. július 6., csütörtökHU
(1) HL C 136., 2006.6.9., 26. o.
H. mivel anyagi körülményei és a választás megszervezésére rendelkezésre álló idő rövidsége miatt jelentős
számú állampolgár nem tudta megszerezni hivatalos okmányait és így nem tudott részt venni a 2006.
június 25-i szavazáson,
I. mivel eltörölték a tömegtájékoztatás cenzúráját, és ez a gyakorlatban is megerősítést nyert,J. mivel 2006 áprilisában megkezdődött a kőolaj kitermelése és 2006. június elején új megállapodás szüle-
tett a mauritániai átmeneti kormány és az ausztrál Woodside kőolaj kitermelő cég között,
K. mivel az átmeneti időszak hatóságai elkötelezték magukat, hogy küzdenek a korrupció ellen és csatla-
koznak a korrupcióellenes nemzetközi egyezményekhez,
L. mivel a mauritániai partokról jelentős mértékű a migrációs áramlás az Európai Unió felé,
M. mivel az Európai Unió és Mauritánia közötti halászati megállapodás 2006. július 31-én lejár,
1. megelégedéssel veszi tudomásul az átmeneti időszak hatóságai által vállalt kötelezettségeket arra, hogy
Mauritániában megteremtik a demokráciát; bátorítja az átmeneti időszak hatóságait, hogy vállalt kötelezettsé-geik teljes betartásával vigyék véghez ezt a demokratikus folyamatot és hangsúlyozza, hogy végig éberen
figyelni fogja a folyamat megvalósulását;
2. örömmel fogadja a 2006. június 25-i népszavazás sikeres lebonyolítását, amelyről a helyszínen jelenlévő
nemzetközi megfigyelők kedvezően nyilatkoztak, és hangsúlyozza, hogy a mauritániai lakosság nagy többsé-gének igen szavazata az új alkotmányra döntő lépés a demokratikus átmenetben és az emberek eltökéltségét
mutatja a valódi demokrácia és a jogállamiság megteremtése iránt;
3. ragaszkodik ahhoz, hogy valamennyi mauritániai megkapja hivatalos okmányait annak érdekében, hogy
a soron következő választásokon részt vehessen;
4. javasolja, hogy mindent tegyenek meg annak érdekében, hogy a külföldön élő mauritániaiak élhessenek
szavazati jogukkal az elkövetkező választásokon;
5. örömmel veszi tudomásul, hogy az országban létező meghatározó erők, a politikai pártok és a civil
társadalom összességében hisznek az átmeneti időszak szereplőinek őszinteségében;
6. üdvözli az alkotmányról szóló népszavazás megtartására vonatkozó ütemterv elfogadását és a parla-
menti, önkormányzati és elnökválasztás megrendezését, továbbá felszólítja a hatóságokat, hogy tartsák tiszte-
letben a menetrendet;
7. üdvözli a független nemzeti választási bizottság létrejöttét, amelynek feladata a választói jegyzék összeál-
lítása és a szavazás megszervezése;
8. felszólítja a Katonai Tanácsot az Igazságért és a Demokráciáért, az átmeneti kormányt és a független
nemzeti választási bizottságot, hogy a népszavazás és a többi esedékes választási időpont között döntsön a
népszámlálás befejezéséről és a szavazócédulák szétosztásáról az 1995-ös népszámlálás és a jelenlegiválasztói lista közötti eltérések tisztázása érdekében, a visszatért menekültek esetében a tanúskodást is elfo-gadva a személyazonosság igazolására; üdvözli a független nemzeti választási bizottság elnöke által 2005.május 30-án Brüsszelben tanúsított nyitottságot;
9. tudomásul veszi a nagyszámú politikai párt létrejöttét 2005. augusztus 3-át követően, és megállapítja,
hogy a koalíciókon belül csoportosulások látszanak kialakulni; bátorítja az ország gazdasági és társadalmihelyzetének javítását célzó konkrét javaslatokat tartalmazó választási platformok kidolgozását;
10. javasolja, hogy a politikai pártok finanszírozása az önkormányzati választásokon szerzett szavazatok
arányában történjék, ami lehetővé teszi az országon belüli különbségek figyelembevételét, és javasolja, hogy
a finanszírozás egy része anyagi segítség formájában kerüljön megítélésre, hogy a politikai pártok jó feltéte-
lek között vehessenek részt a választási kampányban;2006.12.13. C 303 E/877 Az Európai Unió Hivatalos Lapja
2006. július 6., csütörtökHU
11. üdvözli az átmeneti hatóságok elvi álláspontját, miszerint lehetővé teszik a menekültek visszatérését,
azonban aggodalommal veszi tudomásul, hogy a gyakorlatban ezt a jogot nagyon kevesen gyakorolták,
aminek két oka van: a gazdasági eszközök gyengesége és sok esetben a mauritániai állampolgárság bizonyítá-sának lehetetlensége;
12. felszólítja ezért az átmeneti hatóságokat, hogy a parlamenti és elnökválasztások során komolyan
vegyék fontolóra szavazóhelységek nyitásának lehetőségét a nagykövetségeken és a mali és szenegáli mene-
külttáborokban a külföldön élő mauritániaiak számára;
13. tudomásul veszi a döntést, hogy a jelölti helyek 20%-át nőknek tartják fenn, és a korábbi helyzethez
képest haladásnak ítéli meg ezt a lépést, úgy véli ugyanakkor, hogy semmi hatása nem lesz ennek aszabálynak, amennyiben a pártok vesztes választókerületbe teszik a nőket vagy olyan helyekre a választási
listán, ahonnan nem lehet bekerülni;
14. felszólítja a Bizottságot, hogy döntsön európai uniós választási megfigyel őküldöttség (MOEUE)
kiküldéséről;
15. üdvözli a tömegtájékoztatás cenzúrájának eltörlését, amit a gyakorlat is megerősített;
16. üdvözli a politikai pártok és a civil társadalom képviselőinek szólásszabadságát, ami élénk és dina-
mikus demokrácia képét vetíti előre;
17. felszólítja a Katonai Tanácsot Igazságért és Demokráciáért és az átmeneti kormányt –elismerve mind-
azonáltal, hogy ez utóbbiak nem tudják megoldani a múlt minden problémáját –, hogy tegyenek határozott
lépéseket a humanitárius helyzet, a menekültek helyzete és a rabszolgaság következményeinek rendezése,továbbá a gazdasági bűncselekmények büntetlenségének megszüntetése érdekében;
18. üdvözli a Katonai Tanács tagjainak elkötelezettségét amellett, hogy nem indulnak a következő
választásokon;
19. felszólítja a jelenlegi és jövőbeni mauritániai hatóságokat, hogy tegyenek lépéseket a javak egyenlőtlen
elosztásának mérséklése érdekében, és vezessenek be Mauritániában minimális szociális igazságosságot;
20. üdvözli a Cotonou-i megállapodás új 96. cikke alapján folytatott megbeszélések lezárását és az Európai
Unió és a Mauritániai Iszlám Köztársaság közti együttműködés újrakezdését, és hogy ezért a MauritániaiIszlám Köztársaságot nem sújtotta büntetés a 2005. augusztus 3-i események miatt;
21. felszólítja a mauritániai hatóságokat, hogy használják fel az új olajforrásokat a nép szükségleteinek
kielégítésére, különösen az egészségügy és az oktatás terén;
22. üdvözli az átmeneti hatóságok kötelezettségvállalását az EITI kezdeményezés (Extractive Industries
Transparency Initiative) alapelveinek alkalmazására;
23. üdvözli az átmeneti kormány elkötelezettségét a korrupció elleni harc és a vonatkozó nemzetközi
egyezmények ratifikálása iránt;
24. üdvözli a mauritániai hatóságok által a szabálytalan bevándorlás elleni harc terén tanúsított együttmű-
ködési szándékot, amely lehetővé tette fontos egyezmények megkötését az EU és Mauritánia között, többekközött a Bizottság által társfinanszírozott Atlantis projektet, amely egy olyan együttműködést alakított ki azEU országai és Mauritánia között, melynek keretében közös spanyol-mauritániai őrjáratok felügyelik a mauri-
tániai partokat;
25. felszólítja a Bizottságot és a mauritániai hatóságokat, hogy időben fejezzék be halászati megállapo-
dásról folytatott tárgyalásokat, továbbá hogy valósítsanak meg politikát a halállomány megóvására és a kiter-melési területek közelében elhelyezkedő Banc d'Arguin tengeri és szárazföldi biodiverzitásának megóvására;
26. utasítja elnökét, hogy továbbítsa ezt az állásfoglalását a Tanácsnak, a Bizottságnak, a Katonai
Tanácsnak az Igazságért és a Demokráciáért, a Mauritániai Iszlám Köztársaság átmeneti kormányának, azAKCS-EU Közös Parlamenti Közgyűlésnek és a Pánafrikai Parlamentnek.2006.12.13. C 303 E/878 Az Európai Unió Hivatalos Lapja
2006. július 6., csütörtökHU